LidanRubinov/Halacha-QA huggingface dataset:
שאלה: לערבי יש בעלות על הארץ?: הרב. רציתי לשאול אם עושים הסכם זאת אומרת שלערבי פרטי יש בעלות על חלק אדמה פה בארץ, אז איך מותר לעשות? ואיך אנחנו יכולים להכריז שכל ארץ ישראל שלנו אם אנחנו אומרים שהקרקע הפרטית הזאת לא שלנו? השאלה נשאלה בהמשך לשאלה "הסכם על אדמת הארץ"
תשובה: מותר גם לגוי לרכוש אדמה או בית בכספו ואין לגזול אותם ממנו. אמנם אסור למסור בעלות שלטונית לגויים יהיו מדינות או כנופיות מחבלים על שום חלקה מארץ ישראל שתהיה ברשותם, חובת עם ישראל לשמור על ארצו שהיא פקדון בידו מאת ד', כאמור בויקרא והארץ לא תמכר לצמיתות כי לי הארץ.
שאלה: שקילת אוכל בשבת לצורך דיאטה: האם מותר לשקול אוכל בשבת לצורך דיאטה?
תשובה: אסרו ח למדוד ולשקול בשבת ויום טוב. אך מותר למדוד ולשקול לצורך מצווה, כמו לשקול מצה למדוד תחום שבת. כמו כן, מותר לשקול לצורך חולה לדוגמא הצריך לאכול ביום הכפורים וכן לצורך תינוק. לכן אסור לשקול לצרכי דיאטה. (אך בנוסף לכך אם מדובר בהשמנה קיצונית שמוגדרת ע"י הרופאים כמחלה (מעל BMI40) ויש צורך ממשי לשקול מזון נראה לי שמותר למרות שלא ראיתי מי שכתב בנושא במפורש).
שאלה: לימוד משנת הרב קוק: לרב, אני בחור בתהליך התחזקות כבר מס שנים, תורתו של הרב קוק מאוד מעניינת אותי ( נחשפתי במס נושאים לא באופן מסודר ) ואני רוצה להתחיל ללמוד את משנתו בצורה מסודרת, למדתי אות אורות התשובה של הרב בצורה מסודרת. שיטת הלימוד היא עצמאית, שאלתי היא במה כדאי רצוי להתחיל? באם צריך ספרים עם פירושים ביאורים אשמח לקבל המלצות. הכי חשוב לבנות את המדרגות בלימוד כך שאני אוכל להתקדם בצורה טובה.
תשובה: ב"ה שמחתי מאוד לקבל את מכתבך, ולראות את הרצון הנפלא שלך ללמוד את תורתו של הרב קוק זצ"ל. אין ספק שתורתו חשובה מאוד ועמוקה מאוד, וכל מי שלומד אותה באופן הנכון זוכה לקבל ממנה המון, להתרומם להסתכלות עמוקה ורחבה מאוד על המציאות. יחד עם זה חשוב לדעת, שדוקא בגלל גודלה ועומקה, חשוב מאוד שהלימוד שלה יהיה נכון ומסודר. הדבר הנכון והטוב ביותר בלימוד כתבי הרב קוק זצ"ל הוא ללמוד עם רב שמבין בדברים האלו, שלמד בעצמו את הכתבים ויש לו בקיאות והבנה עמוקה בהם. אם תרצה אשמח לעזור לך למצוא שיעור או רב שנמצא באיזור המגורים שלך שישמח לעזור לך בכך, אך לשם כך זקוק אני למעט יותר פרטים עליך. ביחס לספרים, ברוך ה' יש כיום המון ספרים שמאוד נוחים ועם פירושים פשוטים לכתבי הרב קוק זצ"ל, ואם לא תמצא רב מתאים תוכל ללמוד מהם, והם טובים. המגוון רחב ויכול לתת לך המון, אינני יודע מהי הנגישות שלך לספרים אלו, ולכן תבחר לפי היכולת, ובמידה ויש לך אפשרות להגיע למבחר רחב, כדאי להתחיל בספרים שונים, המלצתי היא להתחיל באורות התורה, שהוא מבסס את הקשר החשוב לתורה, אם תרצה יש פירושים שונים שיצאו לספר הנפלא הזה. ספר מוסר אביך, גם הוא זכה לפירוש של הרב חן חלמיש שליט"א ישנם ספרים יפים של הרב יובל פרוינד שמתאימים למתחילים בתורת הרב קוק זצ"ל, וישנם ספרים של הרב חגי לונדין, שאף הוא מסביר את דברי הרב קוק באופן בהיר. כמובן שיש עוד ספרים רבים וטובים ואינני בא לדרג אותם, שקטונתי. ושוב הדבר הטוב ביותר הוא קשר אישי והדרכה אישית. הרב יצחק גרינבלט.
שאלה: שאלת המשך לטעמי השימוש בהינומה: האם הרב יוכל להסביר מהם הטעמים ההלכתיים שביסוד כיסוי הפנים בהינומא, וכן מדוע גרושה או אלמנה לא צריכות (או אולי אפילו לא יכולות?) להשתמש בהינומא? לאור טעמים אלה, האם רווקה שאיננה בתולה ראוי שתשים הינומא אם לאו? השאלה נשאלה בהמשך לשאלה "הינומא לגרושה"
תשובה: באותם הדורות נתנו בכתובה לבתולה 200, ולאלמנה וגרושה 100. לכן, נהגו לעשות גינונים שונים בבתולה, ואחד מהם לכסות את פני הכלה, כדי לדעת שהיא בתולה, וחתונה כזו היא גם יותר שמחה. זה לא דין שחייבים לכסות. רווקה שאינה בתולה, לא צריכה הינומא, אבל אפשר כדי לא לבייש אותה. בכל מקרה הכתובה לא כמו של בתולה.
שאלה: השבח שבמסעות בני ישראל במדבר: הרמב"ן כותב, ד"ה וטעם בהאריך הענן: לומר כי אם יאריך הענן על המשכן ימים רבים והמקום ההוא איננו טוב בעיניהם והיו חפצים ומתאווים מאד לנסוע מן המקום, אף על פי כן לא יעברו על רצון ה. וזה טעם "ושמרו בני ישראל את משמרת ה ולא יסעו", כי מיראת ה ומשמרם משמרת מצוותו - ולא יסעו, וכן אם "יהיה הענן ימים מספר" כשנים או כשלושה ימים והיו העם יגעים מאד ועינה בדרך כחם ( המליצה שאולה מתהילים ק"ב) יעשו רצון ה ללכת אחרי הענן. וכי הייתה להם ברירה, הלא היו זקוקים להגנת הענן שהיה הורג נחשים ועקרבים והיה מיישר את הדרך ומגן מחום המדבר והיה מגהץ את הבגדים וכו. אז מה כאן השבח?
תשובה: לשואל אמנם ענני הכבוד היו להם למשמרת, ואכן לא כדאי היה להם לאחר או להקדים את ענני הכבוד מחשש שיפגעו, אך מדברי הרמב"ן אנו למדים כי לא זו הסיבה שגרמה להם לציית לדבר ה', אלא "מיראת השם ומשמרם משמרת מצותו, לא יסעו". ברכה נאמנה
שאלה: לשקר על מנת להסתיר מעשי חסידות: האם מותר לשקר כדי להסתיר מעשי חסידות?
תשובה: אם אדם מעוניין להסתיר הנהגות של חסידות בהן הוא נוהג (כפי מעלתו ועבודת ה' שלו), רשאי לשקר על מנת להסתיר הנהגות אלו מפני אחרים. בשורות טובות
שאלה: מי עושה את הרע בעולם: הרב באחת התשובות הרב כותב שכשיש רע בעולם זה נוצר מהאדם המזיק ולא מה. יש לי בלבול גדול בסוגיה הזו, בספרי החסידות כתוב שהכל מה והכל לטובה. גם רבי עקיבא ונחום איש גמזו ניזוקו כביכול ע"י אדם אבל האמינו ש"גם זו לטובה" וראו שה עשה את המעשה ובאמת זה הפך לטובה. מצד שני אני שומע מדי פעם דעה הפוכה שלבני אדם יש כח לפעול נגד ההשגחה כמו שהרב כתב. וכמו שכותב אור החיים בפרשת וישב ד"ה "ויצילהו מידם". האם זו מחלוקת בין שתי דעות, ואם כן, איך יתרצו את המקרה של רבי עקיבא ונחום איש גמזו? (גם הגמרא אומרת שכשאדם גוזל הוא מטריח את ה להחזיר ממון לבעלים, כלוומר הוא לא באמת יכול להזיק) וגם כתוב טוב לבטוח בה מלבטוח בנדיבים לכאורה אם ה לא מתערב בדרך כלל. למה לא לבטוח בנדיבים? אשמח שהרב יאיר לי את הסוגייה.
תשובה: ד' איננו עושה רע ח"ו אבל ברא את האפשרות לעשות רע כדי לאפשר בחירה לאדם. ומי שתולה את בטחונו בד' בלב שלם כר' עקיבא ונחום איש גמזו, גם אם נעשה לוהם רע, ד' יהפוך את הכל לטובה. כי הבחירה ניתנה לנסות אץ האדם ואם הוא חזק באמונתו ואיננו חושש מבני אדם, אם כי יזהר במקום שצריך ולא יזלזל בשמירה הטבעית הראויה יזכה לשמירה מן השמים ולא יינזק לגמרי. וכדאי לברר שאלות באמונה בע"פ ולא בכתב.
שאלה: המשך הדיון : לצערי, תשובותיך לא ענו על שאלותי. א )ידעתי שהתורה חוזרת על אותם נושאים כמה פעמים, אך שאלתי הייתה מדוע התורה חוזרת על עניין המועדים גם לפני וגם אחרי פרשיות המשכן והמקדש. ב) אכן גם המצוות של המועדים בפרשת אמור קשורות לבית המקדש, אך בכל זאת הן נוהגות גם בזמן הזה, ואילו המצוות בפרשת פינחס כלל לא נוהגות בימינו. השאלה נשאלה בהמשך לשאלה "סדר ומבנה בספר ויקרא"
תשובה: לשואל אני תקווה שהשורות הבאות יניחו יותר את דעתך. לשאלת החזרות נדרשו ח בספרי לפרשת ראה, וזו לשונם: בשלושה מקומות מזכיר (הכתוב) פרשת המועדות: (א) בתורת כהנים (ספר ויקרא) מפני סדרן (שם נמצא לוח המועדים העיקרי שבתורה   רד"ץ הופמן). (ב) בחומש הפקודים (ספר במדבר) מפני קרבן (קרבנות מוסף   כלומר את לוח המועדים משלימה תורת הקרבנות במועדים). (ג) במשנה תורה (ספר דברים) מפני הציבור (להורות לכל ישראל). ללמדך ששמע משה סדר מועדים מסיני, ואמרה לישראל, וחזר ושנאה להם בשעת מעשה. אמר משה: הוו זהירים להיות שונים בענין ודורשים בו. הנקודה השניה שציינת היא ההבחנה בין פרשיית המועדות שבפרשת אמור בה נמנו בעיקר מצוות הנוהגות גם בזמן הזה, לעומת פרשיית המועדות שבפרשת פינחס העוסקת במצוות שאינן נוהגות בימינו כלל. על כך כדאי לעיין בדברי רמב"ן (בספר ויקרא כג, ב ובספר במדבר טו, ב). לפי דעתו פרשיית המועדות שבספר במדבר מתרכזת בדיני קרבנות המוסף הקרבים בחגים, מפני שמיקומה הוא אחרי פרשת "לאלה תחלק הארץ" (במדבר כו, נב), ובמדבר לא הקריבו מוספים. על כל פנים מומלץ בחום רב לעיין במאמרו הנזכר של הרב ליב מינצברג, שם הוא עורך מערכה שלמה בה מראה כי לכל ספר מחמשת הספרים ישנו אופי מסויים ממנו נגזרים הנושאים הנדונים בו כמו גם המצוות הפרטיות שבו. על פי זה הוא מבאר את החזרות השונות שבחמשת הספרים ואת תפקידן. רוב ברכות
שאלה: לשטוף כלים בליל שבת: האם יהיה מותר לאחר סעודת ליל שבת לשטוף כלים (לדוגמא תבניות) שלא יהיה להם שימוש ביום השבת יחד עם כלים נוספים בהם נשתמש ביום?
תשובה: רק לצורך שבת מותר.
שאלה: תרומות ומעשרות בעץ הגדל בחצר הבית: לרב. שתלתי מספר עצי פרי בחצר ביתי לפני מספר שנים כדי שיהיה נחמד לאכול מפירות שגדלו בחצרי. האם אני יכול לאכול פירות אלו ליד העץ ללא תרומות ומעשרות או שחצרי נחשבת כביתי ואני חייב גם בחצר להפריש תרו"מ?
תשובה: וברכת ד' יש קביעות של חצר, אבל צריך גם גמר מלאכה. גמר מלאכה מוגדרת כאשר שני פירות הנמצאים במקום אחד. לכן, אם העץ הוא תפוח אפשר לאכול תפוח תפוח אבל אם נלקטו שני תפוחים יש להפריש. ענבים מותר לאכול גרגיר גרגיר, אבל אסור לקטוף אשכול ענבים. נראה שגם תפוזים שעשוי קלחים אין לאכול אלא קלח קלח אבל הקוטף את כל הפרי חייב להפריש תרומות ומעשרות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לימוד תורה לשמה ומעלת לימוד הזוהר: ראיתי בתקנות הרמח"ל לישיבתו שביקש שהלומד תורה יתרום את כל שכרו לכללות ישראל ולתיקון השכינה. אני שנים דורך במקום, ולא לומד תורה לשם ה. השאלה היא: א. האם אני יכול לתרום כשעה לימוד תורה ביום בכוונות הנ"ל ומכל הלב לוותר על השכר, וכך סוף סוף אלמד מעט תורה לשם ה או שלא מומלץ? ב. האם יש יתרון ללימוד ספר בזוהר על פני לימוד "רגיל"?
תשובה: א. אפשר בוודאי שאדם יתרום איזה חלק שירצה לטובת הכלל. ב. יש צורך ללמוד קודם כל גמרא והלכה ואם אדם הספיק ללמוד רוב הגמרא וההלכה יוכל ללמוד גם זוהר ובתנאי שתמיד ימשיך בלימוד הגמרא וילמד בו רוב היום ורק בחלק ילמד זוהר.
שאלה: שאלה בספר ירמיהו: כתוב בירמיהו א, י: "לנתוש ולנתוץ ולהאביד ולהרוס לבנות ולנטוע" - למה נזכרו ד לשונות של חורבן וב לשונות של גאולה, הרי בדרך כלל נאמר שמידה טובה מרובה ממידת פורענות, למה כאן מידת פורענות מרובה?
תשובה: לשואל אכן מידה טובה מרובה ממידת פורענות. לכן בתרגום יונתן (מובא ברד"ק) ובמלבי"ם ישנה חלוקה בין לשונות ההריסה ללשונות הבנין   לשונות ההריסה מיוחסות לגויים ולשונות הבנין מיוחסות לישראל. ולפי ר' מנחם בולה ב"דעת מקרא" מרובות לשונות החורבן שנאמרו כאן מלשונות הבניה כדי לירא את בני הדור, שיחזרו בתשובה. כלומר אכן מרובה מידה טובה, אלא שלעתים יש להרבות בלשונות של חורבן, מן השפה ולחוץ, כדי לירא ולזרז לתשובה וממילא לבניה ונטיעה. ברכה נאמנה
שאלה: קידוש ע"י אלכוהליסט: לרב, האם אלכוהליסט חייב בקידוש, במיוחד שריח היין מעוררו להפריז בשתייה מרובה, וכל ערב שבת הרוס למשפחה?! האם אפשר לעשות קידוש במקרה זה רק עם תירוש לכל המשפחה ולצאת לידי חובה?
תשובה: הנגע של שתיה פשה בחברה ובעיקר אצל הנוער, ולכן עדיף לעשות קידוש על מיץ ענבים.
שאלה: דילוגים בתפילה מקוצר זמן: אקדים ואציין כי ידועות לי ההלכות לגבי קטעי התפילה והמזמורים עליהם אפשר לדלג במקרה של קוצר זמן. שאלתי היא, במידה ולצערי לא נותר לי זמן לקרוא - אלא את קריאת שמע עצמה (ללא ברכותיה) ואת תפילת שמונה-עשרה, בזה אחר זה, האם זה ר? האם בנסיבות כאלו זכיתי בכך לקריאת שמע ותפילה? בברכת בשורות טובות
תשובה: זכית, אך להוסיף הברכות לוקח עוד 3 דקות. תרוויח ברכות, לפחות 3 ברכות, ותסמוך גאולה לתפילה.
שאלה: הגבול בין פסיכיאטריה לנשמה תיקון מידות ועוד: ו שאלה חשובה יש לי ותשובתה תשפיע רבות על חיי וחיי משפחתי. אפילו קשה לי לנסח אותה. אבא שלי היה חולה פסיכיאטרי וכולנו סבלנו בגלל זה, במיוחד הוא עצמו. אני תמיד חשבתי שחלק מהבעיה הייתה שהוא לקח כל כך הרבה תרופות פסיכיאטריות עד שהוא כבר לא היה הוא. מצד שני עכשיו שהזמן עבר, אני מבינה ש-ללא עזרת התרופות החיים שלו ושל אימי או הוריו היו הופכים לגהינום. מצד אחר, יש לי ילדים ואף אחד מהם לא בדיוק כמו אבא אבל לחלק מהם יש להם מאפיינים של אבא, וגם לי - הרבה רגשות שמציפות אותי, לפעמים חרדות, לאחד מהילדים יש קשיי התנהגות, לאחר יש קושי לשתוק, מדבר כל היום ועוד. עקרונית הייתי רוצה להבין אם - לדוגמא - חוסר בהפרשת משהו במוח הופך את האדם למישהו אחר וצריך לתקן עם תרופות. או שכל אחד כפי שהוא והתיקון צריך להיות ע"י חינוך לימוד כו. השאלה מורכבת, אולי תוכל בבקשה לעזור לי או להפנות אותי לספר מתאים?
תשובה: לכל אדם יש חולשות ורק אם הוא לא יכול לתפקד הוא נקרא חולה. לכן, אם יש לך או לילדים קצת חולשות אין לחשוש יותר מדי. מובן שצריך להתחזק באמונה ובטחון בד' להרבות בתפילה ובלימוד תורה. טוב גם ללמד את הילדים שירה כי לשמחה יש כוח גדול שבעזרתה מתגברים על כל מיני קשיים. בע"ה תזכי לילדים בריאים וטובים, וחיים שמחים יחד עם כל ישראל.
שאלה: בהמשך לשאלה על הברוקולי של חברת "כוכב הבית": לרב בר גיורא ראשית על הקדשת הזמן למענה לשאלה. אך אינני מבין את התשובה. בבית מותר לאכול את זה ובמקום ציבורי אסור? מה ההיגיון בסברא? אם מותר אז מותר גם בבית וגם בחוץ, ואם אסור, אז גם בבית וגם בחוץ? ואם אסור, למה יש לזה כשרות בכלל? אשמח לפירוט. מראש. השאלה נשאלה בהמשך לשאלה "ברוקולי"
תשובה: ב"ה שלו-ם וברכה, המוצר הוא לא מאה אחוז נקי. ההיתר הוא בגלל שאחר הניקוי החרקים במדגם היו פחות ממיעוט מצוי, ולכן זה לא מהדרין. בבית פרטי אולי יתכן לבדוק במקומות ציבוריים אי אפשר לבדוק. הרב חגי בר גיורא
שאלה: כמה זה כמות גדולה?: הרב כמה זה כמות גדולה? אם אפשר שהרב יתאר לי את זה ולא בגרמים. (לדוגמא: 4 פרוסות עוגת הבית.)? השאלה נשאלה בהמשך לשאלה "ברכת המזון על פסטה"
תשובה: כמות שאדם שבע ממנה. אם לדוגמא אדם לוקח לארוחת ערב 5 פרוסות עוגה, וכוס קפה, צריך ליטול ידיים כיוון שזו קביעת סעודה. גם אם אוכל כתוספת שמנת או גלידה.
שאלה: קדושה וספר תורה במנין רפורמי: 1. מה דינו של ספר תורה שנכתב או נמצא בבעלות רפורמים? 2. נקלעתי במקרה להפגנה של רפורמים ברחוב. הם ערכו תפילת מנחה (בהובלת חזנית) והגיעו לקדושה (הכל ע"פ הנוסח המקובל). האם מותר אסור או צריך לענות לקדושה?
תשובה: 1. קדושת ספר תורה (אם נכתב כהלכה) לא פוקעת בגלל היותו שם. 2. זו לא קדושה, אין להצטרף אליה.
שאלה: מעשר כספים מנערים: האם נערים שיש להם סכום כסף מועט חייבים במעשר?
תשובה: נערים פטורים מכספים מועטים לתרום מעשר כספים, שביסודו אינו חובה אלא מנהג טוב. וטוב עם יתנו סכום סימלי לצדקה.
שאלה: כדורסל בשבת: האם נער שמשועמם בשבת יכול לשחק כדורסל במגרש מרוצף?
תשובה: 1. עצם הריצה והקפיצות מותרות כמובא בשו"ע שא, ב - 'בחורים המתענגים בקפציתם ומרוצתם מותר', לצורך הנאה מותר מה שנקרא ספורט עממי. אבל ספורט שנועד לשמור על הבריאות אסור. 2. המשחק בכדורסל כיום מותר (שלא מתקנים אם הפנצ'ר). עצתי לך - 1. שהמשחק יהיה בצנעה. תקח את הכדור למגרש בשקית. אם אתה לובש בגדי ספורט, בסיום תעלה על מדי שבת. כדאי בדברים אלו לא לפגוע באוירת השבת (של אחרים). 2. בהמשך דרכך כדאי שבשבת תחליף פזה, לקריאת ספר ולמשחק שחמט וכדומה, ובעיקר ללכת לתנועת נוער. תצליח במעשיך.
שאלה: תחנון ביום פדיון הבן: למה פדיון הבן לא דומה לברית מילה בכך שביום הפדיון יהיה האב והכהן פטורים מתפילת תחנון?
תשובה: בברית מילה יש דין של שמחה מיוחדת. פדיון הבן זו מצווה, אך היא לא מלווה באותה שמחה כמו ברית מילה. כך גם שמחת בר מצווה אין בכוחה לדחות תחנון שאנו אומרים יום יום.
שאלה: יחוס לבן מאם פונדקאית: כאשר זוג הורים יהודים משתמשים באם פונדקאית גויה כדי להביא ילד לעולם, האם הילד נחשב יהודי?
תשובה: זאת כמובן שאלה כבדה וצריך קודם לברר האם מותר להשתמש בשירותי פונדקאית ועוד לא יהודיה, אבל בדיעבד יש בזה מחלוקת האם הולכים אחרי הגנטיקה או אחרי הלידה ונראה לפי הדיעות שהולכים אחרי הגנטיקה הילד יהודי ולא צריך גיור ולפי הדעה השניה ודאי צריך גיור.
שאלה: האם צריך לבקש סליחה מהנפטר?: מטעם השירות לאומי עזרתי בבית אבות במחלקה סיעודית. היתה שם קשישה שדעתה לא היתה צלולה והיא היתה חושבת שאני עושה לה דברים בכוונה. למשל: היא היתה רואה אותי מביאה דברים לקשישים אחרים (במציאות זה היה משחקים) והיא היתה חושבת שזה אוכל ושאני לא מביאה לה. וכשהייתי מביאה לה היא היתה אומרת לי שאני רעה וזה בכלל לא אוכל אלא קרטון. בהתחלה הייתי מסבירה לה שזה לא אוכל אבל היא היתה מתעצבנת עליי. לפני מס חודשים היא נפטרה. האם אני צריכה לבקש ממנה סליחה על הצער שנגרם לה בגללי (למרות שלא היתה לי כוונה רעה ולמרות שדעתה לא היתה צלולה)?
תשובה: עשית מצווה גדולה שיש בה הרבה חסד. את לא צריכה לבקש סליחה כשלא עשית רע אלא רק טוב.
שאלה: האם אפשר להכשיר צלחת פורצלן?: חיממתי שניצל טבעול בטוסטר חלבי וכשהוא היה חם שמתי אותו על צלחת בשרית. האם אפשר להכשיר את הצלחת ע"י הגעלה?
תשובה: כלי פורצלן מורכבים מחרס ולא ניתן להכשירם כשנטרפים הכלים. אך כאן, כאשר התבנית של הטוסטר חלבית, מותר לכתחילה להניחו בצלחת בשרית (שו"ע יור"ד צה,ב).
שאלה: עוגת ביסקויטים קרה: האם עוגת ביסקויטים שהוכנה בקר ללא אפיה מרכיבים כשרים אך עם מקציף ממתכת שלא ידועה כשרותו (אך היה קר) כשרה? השאלה נשאלה בהמשך לשאלה "עירבוב בשר וחלב"
תשובה: אם המקציף היה נקי העוגה כשרה, אך להבא יש להכשיר את המקציף ע"י הגעלה.
שאלה: השתתפות בתוך ה-30 ביום הולדת של הבת ביום א הקרוב: ביום א הקרוב בע"ה תערך בגן לבתי יום הולדת שנתיים. אמורה להיות גם מנגנת. יש לציין כי לא מדובר באירוע רב משתתפים (בגן סה"כ 7 ילדים), ומדובר באירוע סה"כ של כ- 30-45 ד. אני בתוך ה- 30 על אמי. האם יש אפשרות להשתתף ביום ההולדת? יש לציין כי בשל מחלתה של אמי נעדרתי רבות מהבית במהלך חצי השנה האחרונה ויש לנוכחותי משמעות רגשית. אודה לתשובתך.
תשובה: תנוחם מן השמים! מותר, תשתדל לצאת מהחדר בקטעי הנגינה.
שאלה: השכרת דירה שכורה: הרב, אני שוכר דירה ולא אהיה בה תקופה מסוימת, האם מותר לי לארח בה אנשים שישלמו לי על שהותם בדירה? (הם כמובן גם ישתמשו במים, חשמל וכו ). ברור לי שהכל נשאר על אחריותי - מבחינת תקינות הדירה.
תשובה: לרוב בחוזה יש סעיף שאסור לשוכר להשכיר לאדם אחר. אם יש סעיף כזה, אתה לא רשאי להשכיר לאדם אחר.
שאלה: מתי אומרים סברי רבנן: האם בכל ברכה על היין צריך לומר סברי רבנן?
תשובה: ישנם שני מנהגים בדבר. המשנה ברורה (קעה, מה) סובר שרק כאשר אחד מוציא את חבירו אומרים, ולכן בקידוש והבדלה אומרים ובחופה ובברית המילה לא אומרים. כף החיים (קעה, נג. קסז, קט) פסק כדעת הב"ח וכן ע"פ הסוד, לומר תמיד סברי רבנן.
שאלה: זמן קביעת עיתים לתורה: מה אם זמן הלימוד משתנה מיום ליום? כדוגמה, פרק תנך ליום. יום ראשון הספקתי בבוקר בשעה, וביום שני בערב בשתיים, האם זה נחשב לקבוע עיתים או שצריך משך זמן קבוע, ובאותו זמן כל יום? השאלה נשאלה בהמשך לשאלה "קביעת עיתים לתורה"
תשובה: אשריך וטוב לך.!! זהו קביעות ראויה. ההספק בהתאם לקושי שיש בפרק,יש פרקים קלים להבנה ויש תורה. העיקר זהו המאמץ וההשקעה. חזק וברוך
שאלה: לאיזו יחידה להתגייס: לרב! התקבלתי לשרות בשתי יחידות מובחרות, מבחינתי שתיהן מתאימות לי. באחת יש יותר דתיים תפילות במניין, עלי לקחת זאת בחשבון?
תשובה: תצליח בשירותך לקדש שם שמים, לעשות תפקידך הצבאי תוך הקפדה מירבית במצוות וה' יהיה בעזרך. לעצם שאלתך, יש לשאלה זו חשיבות רבה ובוודאי עליך לקחת זאת בחשבון. הנך הולך לתקופה ארוכה וההעדרות מניין ויתר שירותי הדת יחסרו לך. כאשר לפי דבריך בשניהם תרומתך היא גדולה.
שאלה: ניהול טקס חופה, כיצד?: לכבוד הרב כנראה לא הסברתי את עצמי היטב. הבת שלי מודעת בצורה הברורה ביותר לכל ההשלכות של מהלך נישואים שלא באמצעות הרישום ברבנות, וכתוצאה מכך גם אי שליחת רב מטעם הרבנות לחופה. היא גם מודעת לכך שאם חלילה הנישואים לא יעלו יפה, והיא תגיע לגירושין היא תגיע עם זה לרבנות, על כל זה אין שום ויכוח. היות והיא לא מתכוונת מלכתחילה להגיע לרבנות ולהרשם בה, ולכן גם לא יגיע שום רב מטעם הרבנות לערוך את החופה, שאלתי היא כיצד בכל אופן מציע לי הרב לנהל את הטקס בצורה הכי קרובה לטקס דתי. זאת שאלתי, וכעת אני בטוח שהבהרתי את עצמי. מודה לרב על תשובה מהירה השאלה נשאלה בהמשך לשאלה "כיצד לנהל טקס חתונה אלטרנטיבי"
תשובה: אין לנהל טקס קדושין שלא באמצעות הרבנות.
שאלה: ערעור יסודות האמונה: סליחה ומחילה מהרב, זו אני שוב. אבל לא זכיתי להבין איך תשובת הרב ענתה על כל מה ששאלתי. א. ממש מדכא מאוד להבין מדברי הרב שבעצם אנחנו נתונים לחסדי הרשעים ובעצם אין כל כך טעם להתפלל לקב"ה שיצילנו מהם, כי ממילא ה לא משגיח עלינו מהם (שהרי אנחנו לא בדרגת האבות הקדושים) ומה שכן יכול להועיל זה רק להחניף לרשעים כדי שלא יזיקו לנו ולקוות שיואילו בחסדם לרחם עלינו ולא לפגוע בנו. כולי תקווה שאני מבינה לא נכון את דברי הרב אבל כך הדברים נראים. ב. ואם על הצדיקים ה מגן רק מפגעי הטבע, אז עלינו הבינוניים, על מה ה משגיח עלינו, אם לא מפגעי הטבע ולא מהרשעים, אז על מה כן? ג. ואיך זה יכול להיות שביסודות האמונה הכל כך בסיסיים יש מחלוקות בין הרבנים. ואיך אפשר לדעת איזה רב צודק. כי כל כך הרבה שומעים מרבנים צדיקים שכל דבר ועניין מושגח מאת ה, כל דבר קטן שקורה לנו הוא מה והכל לטובה ואין יסורים בלא עוון ואם באים עלינו יסורים זה רק מה שהוא ברחמיו בא לעורר אותנו לשוב אליו. ד.ומדברי הרב מובן שבעצם השגחת ה עלינו מאוד מצומצמת ובעצם לא הכל מאת ה ולא הכל לטובה (כי זה לא מה אלא מבחירת האנשים) ובעצם המון דברים באים עלינו במקרה ובכלל לא מהשגחת ה עלינו. מאוד עצוב לי כך לחשוב. אני מרגישה ממש נטושה. פעם הרגשתי שאני בידיים של ה וה אוהב אותי ואיתי כל הזמן ומשגיח עלי וכל דבר שקורה לי הוא לטובתי. ועכשיו. אני לבד. מול איתני הטבע המפחידים. מול הרשעים המפחידים. ומול כל הדברים שעלולים לקרות לי בלי שה השגיח עלי מפניהם ובלי שהוא תכנן הכל לטובתי. ממש מדכא. בבקשה שהרב יחזקני ויאיר עיני. וסליחה מהרב השאלה נשאלה בהמשך לשאלה "השגחה פרטית לרשעים"
תשובה: א. לא אמרתי ח"ו שתפילה לא מועילה, בוודאי שהיא מועילה. כוונתי היתה שלאדם בינוני אין להיכנס למקום מסוכן או להתגרות באויב קשה מתוך מחשבה שד' יציל אותו. אולם אם אדם נקלע לצרה שלא באשמתו בוודאי יש להתפלל ואם יתפללו ציבור שלם אין ספק שד' יציל אותם. ב. מה שד' מגן על צדיקים מפגעי טבע הכוונה שאפילו יכנסו לאש לא ינזקו, ואם יהיו בים סוער שאניות טובעות הם יינצלו, אך אדם בינוני לא בטוח, אולם גם הוא אם יתפלל בכל ליבו יש סיכויים רבים שד' יציל כמו שנאמר בתהילים ק"ב פנה אל תפילת הערער ולא בזה את תפילתם. וזה גם כנגד פגעי טבע וגם כנגד רשעים. ההבדל בין צדיק לבינוני הוא רק שבינוני חייב להיזהר יותר מצדיק. ג. בדרך כלל אין מחלוקות ביסודות אמונה, ומה שיש אומרים שהכל בא לתקן זה נכון או במקום שבאו יסורים בלתי צפויים אז צריך האדם לפשפש במעשיו, או אם אדם סיכן את עצמו והגיע למקום שנגרם לו סבל יש להניח שאם היה צדיק גמור היה ניצל מזה. אבל יסורים ללא כל סיבה אין בעולם, ולכן אם אדם הולך בדרך ישרה ולא מחפש גדולות הוא בטוח כאמור במשלי הולך בתם ילך בטח. ד.השגחת ד' היא עצומה וכוללת כל סדרי הטבע והחיים, ואין לאדם לחשוש מצרה פתאומית שלא תבוא. ורק סידר הקב"ה קצת יסורים בעולם כמו מחלות ומלחמות כדי שרשעים לא ירימו את הראש יותר מידי. ועל כל אדם שנזהר והולך בדרך ד' ולא מתגרה ברשעים או עושה דברים מסוכנים יש השגחה כוללת של ד' שכל העולם יחיה בטוב ובנעימים ועל זה נאמר אשרי אדם בוטח בך, והבוטח בד' חסד יסובבבנהו. על כן תבטחי בד' בשמחה ואל תכניסי שום חשש אל ליבך.
שאלה: איזה מפקד טוב יותר בצבא: לכבוד הרב. יש לי שאלה עקרונית. מה עדיף לצבא מפקד דתי ירא שמים וטוב ומקצועי או מפקד שהוא קצת יותר טוב ומקצועי אך אין הוא ירא שמים?
תשובה: ירא שמים עדיף. יש להניח שמה שהוא עושה זה מתוך רצינות ואחריות, גם אם פחות מקצועי. הוא גם יקפיד על שמירת שבת וקדושת המחנה, ושאר הדברים החשובים.
שאלה: טיול מעורב: אני עובד בישוב דתי בשמרון. הישוב רוצה שנצא לטיול בעיר דוד ביחד לגיבוש כל העובדים. יש עובדים גברים ויש עובדות נשים. אחרי הטיול בעיר דוד רוצים שנעשה פעילות גיבוש לעובדים ביחד, משימות ועבודה קבוצתית לגיבוש. האם מותר ללכת לדבר כזה, ואם כן, לאיזה חלק מותר?
תשובה: קשה לתת תשובה חד משמעית. אם מקפידים על גדרי צניעות, שלא תהיה ערבוביה ולא קלות ראש, אפשר ללכת. המטרה אינה מקדשת את האמצעים, גם אם המטרה נעלה צריך לעשות בדרכים כשרות.
שאלה: אפיה - ברכת המוציא או מזונות: קודם כל, על העשיה הברוכה שלכם ועל כך שיש כתובת להפנות שאלות. התחלתי להתעניין באפיה בזמן האחרון ואפיתי חלות לשבת. נתקלתי לאחר מכן במתכונים אחרים בהם מוסיפים כמה כפות עד חצי כוס של דבש (ויש אפילו חלב) לבצק ורציתי לברר מתי אפשר לדעת בוודאות אם הבצק יהיה ברכת המוציא עבור שבת ומתי יהיה מזונות? אם חשוב לדעת, אנו נוהגים בבית לפי מנהגי עדות המזרח. ב ושבת
תשובה: יש בהלכה זו הבדל בין אשכנזים לספרדים, לפי מנהג הספרדים - כאשר יש מתיקות בחלה,אזי הברכה היא מזונות ובסופה מעין שלוש. ולכן לא ראוי להכין עיסה עם דבש היוצר שאלה לגבי ברכת המוציא. (לאשכנזים - כאשר הרוב עם דבש אז דינו כמזונות) עיסה שיש בה חלב אסורה לאכילה, אפילו עם חלב. חכמים אסרו להכין לחם חלבי או בשרי אלא אם כן הוא בכמות קטנה וצורתו שונה מכל צורת לחם  לחמניה וכדומה, ואם הכינו אסרו לאכלו.
שאלה: ברכה אחרונה על דברים שונים: הרב רציתי לשאול איזה ברכה אחרונה מברכים על. 1. אורז. 2. פסטה. 3. פתיתים. ועוד שאלה. מישהי פעם אמרה לי שאסור לחתוך בסכין וקרש חלבי בצל או שום לאוכל בשרי וההפך. האם זה נכון? הרב יודע על משהו בסגנון הזה?
תשובה: 1. בורא נפשות. 2-3. על המחיה. בצל, שום ודברים חריפים נוספים שחותכים בסכין חלבי נחשבים כחלבי ממש ואין להשתמש בהם למאכלי בשר, וכן להיפך. יש גם מחמירים שלא לחתוך בסכין פרווה על קרש חיתוך חלבי לצורך שימוש בשרי.
שאלה: להישאר בבגדים שישנתי איתם: האם מותר להשתמש בבוקר בבגדים שישנתי אתם בלילה?
תשובה: מותר.
שאלה: ויסקי - כשרות רגילה או מהדרין?: הרב כתב שלויסקי יש השגחה צמודה וכשרות רגילה, האם זה אומר שזה לא כשרות מהדרין למרות שזה בד ץ? השאלה נשאלה בהמשך לשאלה "האם על ויסקי יש הכשר?"
תשובה: ב"ה שלו-ם וברכה, אישור הכשרות של הרבנות הראשית לא התייחס למהדרין. זה תלוי אם אתה סומך על הבד"ץ הנ"ל כמהדרין. הרב חגי בר גיורא
שאלה: מכתב לפני פטירה: לצערנו הרב אנחנו קוראים הרבה על אנשים שנפטרים בגיל צעיר ולא מספיקים להיפרד מחברים, משפחה וכו. השאלה שלי היא האם מותר לכתוב מכתב להורים וחברים,מעין פרידה, למקרה שמקרה זה ייקרה לי? (חס וחלילה ).
תשובה: אדם צריך להרגיל את עצמו לחשוב על דברים טובים (הנפטרים בגיל צעיר הם מיעוט שבמיעוט והכאב הוא על כול אחד שנפטר בעיתו ובודאי בטרם עת). ובכל מקרה, טוב לומר למשפחתך ולחברותייך שאת אוהבת אותם. בבית עלמין לא חופרים קבר עד שאדם נפטר מפני שזה סימן לא טוב לעשות הכנות שכאלה.
שאלה: מת או נפטר? : אומרים שלהגיד על מישהו שהוא מת זה לא מכובד ולכן אומרים נפטר, האם זה נכון? ואם כן, למה אומרים "תחיית המתים" ולא "תחיית הנפטרים"?
תשובה: השימוש במילה נפטר מבטאת את האמונה בהשארות הנפש, נפטר מהעולם הזה ועבר לעולם הבא. וכן ר"ת נלב"ע - נאסף לבית עולמו. אך אין איסור לומר מת, במילה נפטר יש משמעות מיוחדת יותר.
שאלה: ברכת המוציא או מזונות - המשך: מה הכוונה שיש מתיקות בחלה, בטעם או בהוספת חומרים? אם מוסיפים סוכר עבור חלה מתוקה לשבת זה המוציא עדיין לא? ואם מוסיפים כמה כפות דבש שלא מורגשות כל כך בסוף, זה מזונות? השאלה נשאלה בהמשך לשאלה "אפיה - ברכת המוציא או מזונות"
תשובה: שיש מתיקות המורגשת בטעם. ולכן שמורגשת המתיקות ברכתו מזונות (או שנכנסים לספיקות). אם לא מורגש הטעם, מברכים המוציא.
שאלה: תבנית בשרית שאפו בה מאפה חלבי על נייר: אשה אשכנזיה שאפתה מאפה בצק עם גבינה בפנים על תבנית בשרית לא בת יומה ועל התבנית היה נייר פרגמנט. האם מכיוון שכאן מדובר בבלוע כחוש וגם יש חציצה של הנייר וגם לא בן יומו, יהיה אפשר לחכות 24 שעות ואז התבנית תהיה מותרת?
תשובה: הנייר אינו חוצץ הרמטית, אי לכך התבנית נטרפה. ניתן אולי לומר שבגלל הנייר לא נדון זאת כאפיה ישירה אלא כטיגון באמצעות נוזל ואז אין צורך בליבון חמור אלא די בליבון קל ואולי אפילו בהגעלה.
שאלה: האם כינים הם חציצה: האם כינים מהווים חציצה? האם הם נדבקים לראש ברמה שמים לא יכולים להיכנס תחתיהם? השאלה נשאלה בהמשך לשאלה "כינים כחציצה בטבילה"
תשובה: השו"ע (ביו"ד סי קצ"ח, סעיף מ"ז) פוסק שכינים נדבקות חזק והן מהוות חציצה. אומנם יש אומרים שאלו לא הכינים שלנו כיום, אולם דעת רוב הפוסקים שאלו אותם הכינים ואותו הדין. הרב שמואל הולשטיין